અગાઉ ગઈ કાલે વિરાટ કોહલીએ કહ્યું હતું કે અમારી ટીમમાં બહુ જ તાકાત છે. આ દુનિયાની સૌથી શક્તિશાળી ટીમ છે. અમે ચેમ્પિયનની જેમ રમીશું અને આગામી આઠ-દસ વર્ષ સુધી ચેમ્પિયન બની રહીશું. કાનપુરના મીડિયા સેન્ટરમાં કોહલીએ પત્રકારોને જણાવ્યું, ”ગ્રીનપાર્ક આવીને જૂના પ્રવાસની યાદ આવે છે. એ બહુ જ સુખદ લાગે છે, કારણ કે અહીં વધુ કંઈ બદલાયું નથી. ૫૦૦મી ટેસ્ટનો એક અલગ જ અનુભવ છે. કોચ અનિલ કુંબલે ખેલાડીઓનો ઉત્સાહ વધારી રહ્યો છે. ખેલાડી પણ સતત સારું પ્રદર્શન કરવા ઉત્સુક છે. અમે વિરોધી ટીમને તક આપવાના બદલે ચેમ્પિયનની જેમ રમીશું અને જીતીશું. લાંબા સમય સુધી ક્રિકેટ રમવા માટે ફિટનેસ બહુ જ જરૂરી છે, આથી આખી ટીમ બહુ જ મહેનત કરી રહી છે.”